open-index/open-wikipedia-markdown huggingface dataset:
Οικογένεια Ζαρίφη

Η **οικογένεια Ζαρίφη** είναι οικογένεια με καταγωγή την Κωνσταντινούπολη, τα μέλη της οποίας ασχολήθηκαν με τις τραπεζικές επιχειρήσεις αποκτώντας τεράστια περιουσία. Ο γενάρχης της, Ιωάννης Ζαρίφης, εμφανίστηκε στα τέλη του 18ου αιώνα στον Βόσπορο ως έμπορος οίνου, τον οποίο παρήγαγε σε ιδιόκτητα κτήματα.

## Μέλη
* Ιωάννης Ζαρίφης, έμπορος οίνου, σύζυγος Ταρσούς Καπλάνογλου και γενάρχης της οικογένειας
** Γεώργιος Ζαρίφης, έμπορος, τραπεζίτης, ευεργέτης, σύζυγος Ελένης Ζαφειροπούλου και γιος του Ιωάννη
*** Λεωνίδας Ζαρίφης, τραπεζίτης, ευεργέτης και γιος του Γεωργίου
**** Στέφανος Ζαρίφης, έμπορος βαμβακιού και γιος του Λεωνίδα
***** Ελένη Ζαρίφη, σύζυγος Λεωνίδα Αργέντη και κόρη του Στέφανου
***** Αγγελική Ζαρίφη, σύζυγος του Γεωργίου Θ. Ζαρίφη και κόρη του Στέφανου
***** Σοφία Ζαρίφη, σύζυγος Ανδρέα Συμεώνογλου και κόρη του Στέφανου
****** Αριστείδης Συμεώνογλου, βιομήχανος, πρώην ιδιοκτήτης των Μύλων Αγίου Γεωργίου και γιος της Σοφίας
**** Κωνσταντίνος Ζαρίφης, τραπεζίτης, βουλευτής, πρόεδρος της ΑΕΚ και γιος του Λεωνίδα
***** Νόρα Ζαρίφη, σύζυγος του Χαράλαμπου Ιωσήφογλου και κόρη του Κωνσταντίνου
***** Ευφροσύνη Ζαρίφη, σύζυγος του πρέσβη Αριστείδη Πηλαβάκη και κόρη του Κωνσταντίνου
****** Κώστας Πηλαβάκης, αντιπρόεδρος της *Universal* και γιος της Ευφροσύνης
*** Περικλής Ζαρίφης, τραπεζίτης, έμπορος, βιομήχανος, σύζυγος Φανής Ροδοκανάκη και γιος του Γεωργίου
**** Θεόδωρος Ζαρίφης, βιομήχανος και γιος του Περικλή
***** Φανύ Ζαρίφη, σύζυγος του *[[Jules Henri François Charles-Roux]]* και κόρη του Θεόδωρου
***** Γεώργιος Θ. Ζαρίφης, βιομήχανος, παίκτης του τέννις, σύζυγος Αγγελικής Στεφάνου Ζαρίφη και γιος του Θεόδωρου
*** Σοφία Ζαρίφη, σύζυγος Οδυσσέα Νεγρεπόντη και κόρη του Γεωργίου
** Νικόλαος Ζαρίφης, τραπεζίτης και γιος του Ιωάννη
** Σουλτάνα Ζαρίφη, σύζυγος Γεώργιου Σημηριώτη και κόρη του Ιωάννη
*** Τερέζα Σημηριώτη, σύζυγος Μιλτιάδη Μαρίνου και κόρη της Σουλτάνας
**** Σοφία Μαρίνου, ολυμπιονίκης και κόρη της Τερέζας
*** Παντελής Σημηριώτης, γιος της Σουλτάνας
**** Γεώργιος Σημηριώτης, ολυμπιονίκης και γιος του Παντελή
**** Εσμέ Σημηριώτου, ολυμπιονίκης και κόρη του Παντελή
** Μιχαήλ Ζαρίφης, τραπεζίτης και γιος του Ιωάννη
*** Ιωάννης Ζαρίφης, τραπεζίτης, σύζυγος Μαριγώς Ροδοκανάκη και γιος του Ιωάννη
I-mode

Το **I-mode** δημιουργήθηκε από τη Ntt Docommo το 1999 στην Ιαπωνία και ήταν μία υπηρεσία internet για το κινητό (mobile browser) το οποίο ήταν η γρηγορότερη μορφή internet ακόμα και από το computer internet. Αρχικά η Ntt Docommo συνεργάστηκε με την Nec (για την δημιουργία κινητών όπου θα έχουν ενσωματωμένο ως browser το imode) η οποία ήταν η μεγαλύτερη συνεργασία της. Το imode έκανε τον κύκλο της Ευρώπης και της Ασίας. Δεν έγινε δεχτό από την Αμερική λόγω υποψιών από την τότε Αμερικάνικη κυβέρνηση για κλέψιμο μεγάλου όγκου προσωπικών δεδομένων ενώ στην Αυστραλία δεν πήγε επειδή ήταν αδιάφορη για την Ιαπωνική εταιρία. Το imode στην Ελλάδα ήρθε το 2004 αποκλειστικά από την Cosmote, λανσαρίστηκε με το σλόγκαν "Συναρπαστικά Απλό!" και στα μάτια του καταναλωτικού κοινού παρουσιάστηκε ως "το ίντερνετ της κινητής τηλεφωνίας". Η Cosmote εκείνη την περίοδο, είχε ήδη ένα δικό της μενού υπηρεσιών, το Mycosmos, που συνεχίσε να υποστηρίζει κανονικά. Έτσι, ήταν η μοναδική εταιρεία κινητής τηλεφωνίας στην Ελλάδα που είχε στην φαρέτρα της δύο διαφορετικά mobile portal, αυξάνοντας τον ανταγωνισμό και προσελκύοντας ακόμα περισσότερους νέους πελάτες στο δίκτυο της, ( Σε όλο αυτό βοηθούσε παράλληλα και η τότε ανωνυμία της καρτοκινητής τηλεφωνίας ). Ωστόσο, με την έλευση του i-mode έδινε πλέον λιγότερη έμφαση στο Mycosmos, μεχρι που λίγα χρόνια αργότερα αναβαθμίστηκε και μετονομάστηκε σε MycosmosView. Πολύ αργότερα, το 2008 το MycosmosView μετονομάστηκε σε Cosmote my view, ανανεώνοντας την εμφάνισή του και τις υπηρεσίες του, ενω συνεχίσε να συνυπάρχει με το i-mode. 

To imode αγαπήθηκε από όλους τους Έλληνες χρήστες της Cosmote ενώ σύντομα βγήκε και το imode3g το οποίο ήταν πιο ανανεωμένο με 3d στοιχεία πλουσιότερα γραφικά και περισσότερες ιστοσελίδες. Το imode έφυγε από την Ελλάδα το 2010 ενώ το 2012 σταμάτησε να λειτουργεί ως phone internet browser από όλες τις χώρες. Μετά όμως από πολύ καιρό τον Νοέμβριο του 2013 η Ntt Docommo δημιουργεί το imode 4G και το Imode LTEroaming τα οποία όμως θα παραμείνουν στην Ιαπωνία και υπάρχει το ενδεχόμενο να επεκταθεί και στην Κίνα. Πάντως για την Ntt Docommo το κεφάλαιο Ευρώπη έχει κλείσει οριστικά καθώς η Ευρώπη άμα είναι να φτιάξει ένα νέο Mobile browser με επωνυμία θα στραφεί σε μεγάλες ευρωπαϊκές εταιρίες τεχνολογίας π.χ.: Intralot, Siemens και άλλες γνωστές Ευρωπαϊκές εταιρίες.

Κατηγορία:Ιστορία του Διαδικτύου
Heartbreaker (άλμπουμ)

Το **Heartbreaker** είναι το έκτο και τελευταίο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε τον Ιανουάριο του 1973 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 4 Φεβρουαρίου 2002 από την "Island".

## Ιστορία του δίσκου
Το συγκεκριμένο άλμπουμ χαρακτηρίστηκε από αλλαγές στη σύνθεση του συγκροτήματος, αφού πριν τις ηχογραφήσεις αποχώρησε ο μπασίστας Άντι Φρέιζερ δίνοντας τη θέση του στον Τετσού Γιαμαούτσι, ενώ επίσημο μέλος των Free έγινε και ο κιμπορντίστας Τζον Μπούντρικ. Οι δύο τελευταίοι είχαν συνεργαστεί με τον Κοσσόφ και τον Κερκ στους Kossoff, Kirke, Tetsu & Rabbit το 1971, όταν οι Free είχαν διαλυθεί. Στους πρώτους πέντε δίσκους του συγκροτήματος, βασική συνθετική ομάδα ήταν το δίδυμο Ρότζερς-Φρέιζερ, κάτι που άλλαξε στο "*Heartbreaker*", με τον Μπούντρικ να γράφει δύο από τα οκτώ κομμάτια, ενώ σε τρία τραγούδια έπαιξε κιθάρα ο Σνάφι Γουόλντεν, αντικαθιστώντας τον Κοσσόφ ο οποίος αντιμετώπιζε προβλήματα ναρκωτικών.

Ο δίσκος γνώρισε μεγάλη επιτυχία, σκαρφαλώνοντας στο # 9 των βρετανικών τσαρτ, αλλά και το αμερικάνικο Top-50, όντας ο δεύτερος πιο επιτυχημένος δίσκος του συγκροτήματος στις Ηνωμένες Πολιτείες μετά το "*[[Fire and Water]]*" του 1970. Επίσης, το "*Wishing Well*" έγινε ένα από τα πιο επιτυχημένα τραγούδια των Free, αφού ανέβηκε στην έβδομη θέση των τσαρτ της πατρίδας τους.

Οι κριτικές για το "*Heartbreaker*" ήταν θετικές, με το "Allmusic" να του δίνει τέσσερα αστέρια με άριστα τα πέντε και το "Ultimate Guitar" να του δίνει 9,5 / 10.

Κατά την περιοδεία για την προώθηση του άλμπουμ, ο Κοσσόφ, ανίκανος να ανταποκριθεί στις απαιτήσεις των ζωντανών εμφανίσεων, αντικαταστάθηκε από τον Γουέντελ Ρίτσαρντσον των Osibisa. Η νέα σύνθεση αποδείχτηκε ανεπιτυχής και το συγκρότημα διαλύθηκε μετά την επιστροφή του στην Μεγάλη Βρετανία.

## Τραγούδια
1. **Wishing Well** *(Rodgers, Kirke, Yamauchi, Kossoff, Bundrick)* - 3:43
2. **Come Together in the Morning** *(Rodgers)* - 4:38
3. **Travellin' in Style** *(Rodgers, Kirke, Yamauchi, Kossoff, Bundrick)* - 4:01
4. **Heartbreaker** *(Rodgers)* - 6:12
5. **Muddy Water** *(Bundrick)* - 4:15
6. **Common Mortal Man** *(Bundrick)* - 4:06
7. **Easy on My Soul** *(Rodgers)* - 3:44
8. **Seven Angels** *(Rodgers)* - 5:03

## Θέσεις τσαρτ

## Τα μέλη των Free
Το **Heartbreaker** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Τετσού Γιαμαούτσι - *[[μπάσο]]*
* Τζον Μπούντρικ - *[[πλήκτρα]]*
* Σάιμον Κερκ - *[[τύμπανα]]*

;Γκεστ συμμετοχές
* Σνάφι Γουόλντεν - *[[κιθάρα]]*
* Ρίμποπ Κουάκου Μπάα - *κόνγκα*

## Παραπομπές


## Πηγές
* Free album reviews
* Heartbreaker - Free | Songs, Reviews, Credits | AllMusic
* Heartbreaker Review | Free | Compact Discs - Ultimate Guitar
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1973
Επίτροπος Βιώσιμων Μεταφορών και Τουρισμού της Ευρωπαϊκής Ένωσης

Ο **Επίτροπος Μεταφορών** είναι το μέλος της Ευρωπαϊκής Επιτροπής του οποίου το χαρτοφυλάκιο περιλαμβάνει τον σχεδιασμό και την ανάπτυξη ομοιογενών πολιτικών και κανονισμών μεταφορών σε ολόκληρη την Ένωση, του Διευρωπαϊκού Δικτύου Μεταφορών καθώς και προγραμμάτων διαλειτουργικότητας, πλοήγησης και σηματοδότησης όπως το Ευρωπαϊκό Σύστημα διαχείρισης σιδηροδρομικής κυκλοφορίας, το σύστημα εντοπισμού θέσης Galileo και τον Ενιαίο Ευρωπαϊκό Ουρανό. 

Σήμερα, από την 1η Δεκεμβρίου 2024, Επίτροπος Βιώσιμων Μεταφορών και Τουρισμού είναι ο Απόστολος Τζιτζικώστας.

## Διατελέσαντες Επίτροποι

## Παραπομπές


## Δείτε επίσης
*Galileo
*Ευρωπαϊκή άδεια οδήγησης

## Εξωτερικοί σύνδεσμοι
*Ευρωπαϊκή Επιτροπή - Ο Επίτροπος (Αγγλικά)
*Ευρωπαϊκή Επιτροπή - Μεταφορές (Αγγλικά)
*Galileo

Μεταφορών
Ανεμοβλογιά

Η **ανεμοβλογιά** είναι εξαιρετικά μεταδοτική ιογενής εξανθηματική νόσος με πυρετό. Είναι κυρίως παιδική νόσος και αποτελεί τη πρωτοπαθή λοίμωξη από το ιό του έρπητα ζωστήρα (VZV). Αν η νόσος εκδηλωθεί σε ενήλικες είναι πιο σοβαρή και μπορεί να οδηγήσει σε διάμεση πνευμονία. Η ανεμοβλογιά μπορεί να παραμείνει σε λανθάνουσα μορφή και να εκδηλωθεί αργότερα σαν έρπης ζωστήρας. Μεταδίδεται με μολυσμένα σταγονίδια ή εντός της μήτρας. Υπάρχει διαθέσιμο εμβόλιο με εξασθενημένο ιό.

## Πορεία νόσου
Ο ιός εισέρχεται στον οργανισμό με σωματίδια και αρχικά εγκαθίσταται στις αμυγδαλές και στο βλεννογόνο του αναπνευστικού συστήματος και μετά στους τοπικούς λεμφαδένες. Στη συνέχεια εισέρχεται στο αίμα και εισέρχεται στο ήπαρ, το σπλήνα και άλλα όργανα, όπου και αναπαράγεται. Αυτή η περίοδος επώασης διαρκεί 11 με 13 μέρες και μετά ο ιός εισέρχεται πάλι στο αίμα και εξαπλώνεται στο δέρμα. Ο ιός προκαλεί εξάνθημα μαζί με πυρετό και συστηματικά συμπτώματα, όπως κεφαλαλγία. Ο άρρωστος μεταδίδει τον ιό 2 μέρες πριν την εμφάνιση του εξανθήματος μέχρι και 6 μέρες μετά. Ο ιός της ανεμοβλογιάς μεταδίδεται με σταγονίδια από την μύτη ή το στόμα ,που περιέχουν τον ιό. Μεταδίδεται πολύ εύκολα. Άτομα που μένουν στο ίδιο σπίτι με τον άρρωστο έχουν πιθανότητα 95% να μολυνθούν.

Μετά την πρώτη λοίμωξη (ανεμοβλογιά), ο ιός παραμένει στα νευρικά κύτταρα και μπορεί να ενεργοποιηθεί ξανά σε ενήλικες ή όταν η κυτταρική ανοσία του ασθενούς εξασθενίσει, με αποτέλεσμα την εμφάνιση έρπη ζωστήρα.

## Κλινικά χαρακτηριστικά
thumb|180px|left|Η χαρακτηριστική φυσαλίδα, τυπική στα πρώτα στάδια της νόσου
Το χαρακτηριστικό της ανεμοβλογιάς είναι τα εξανθήματα. Τα εξανθήματα εμφανίζονται περίπου 14 μέρες μετά την είσοδο του ιού στον οργανισμό. Τα εξανθήματα είναι κηλιδοβλατιδώδη και μέσα σε ώρες σχηματίζουν μια φυσαλίδα με λεπτό τοίχωμα πάνω σε μια ερυθρηματώδη βάση. Μετά από 12 ώρες, η φυσαλίδα γίνεται φλύκταινα και αρχίζει η εφελκίδωση. Το εξάνθημα προκαλεί κνησμό (φαγούρα) και έτσι μπορεί να μολυνθεί με βακτήρια και να μετατραπεί σε ουλή. Το εξάνθημα εξαπλώνεται σε όλο το σώμα, ακόμη και στο τριχωτό της κεφαλής. Είναι πιο σοβαρό στο κορμό, τα χέρια και τα πόδια.

Αν η ανεμοβλογιά προσβάλει ενήλικες, τότε είναι πιο σοβαρή και σε ηλικιωμένους και ανοσοκατεσταλμένους μπορεί να προσβάλλει άλλα όργανα, όπως τους πνεύμονες, με αποτέλεσμα το 20-30% να αναπτύξει διάμεση πνευμονία και να οδηγήσει ακόμη και στο θάνατο.

## Θεραπεία
Η ανεμοβλογιά στα παιδιά συνήθως δεν απαιτεί θεραπεία, αλλά μπορεί να είναι απαραίτητη σε ενήλικες και ανοσοκατασταλμένους. Επειδή η DNA πολυμεράση του VZV διαφέρει λίγο από αυτή του ερπητοϊού, απαιτούνται μεγαλύτερες δόσεις ακικλοβίρης, η οποία χορηγείται ενδοφλέβια, ή φαμσικλοβίρης ή βαλασικλοβίρης από στόμα. Επιπλέον σε σοβαρές λοιμώξεις μπορούν να χρησιμοποιηθούν έτοιμα αντισώματα για τον ιό (VZIG). Τα VZIG είναι χρήσιμα όσο ο ιός βρίσκεται στο αίμα και εξαπλώνεται, όμως είναι αναποτελεσματικά κατά τη διάρκεια της ενεργού ανεμοβλογιάς.

## Πρόληψη
Από το 1984 διατίθεται το εμβόλιο ανεμοβλογιάς.

## Παραπομπές


## Πηγές

*
*
*Paidiatros.com Ανεμοβλογιά

Κατηγορία:Ιογενείς ασθένειες
Κατηγορία:Παιδικές ασθένειες
Κατηγορία:Παιδιατρική
Επίτροπος Γεωργίας και Τροφίμων της Ευρωπαϊκής Ένωσης

Ο **Επίτροπος Διεύθυνση Γεωργίας και Αγροτικής Ανάπτυξης** είναι μέλος της Ευρωπαϊκής Επιτροπής.

Τη θέση αυτή κατέχει σήμερα ο Επίτροπος Ντατσιάν Τσόλος.

Η θέση είναι υπεύθυνος των αγροτικών θεμάτων, συμπεριλαμβανομένων κυρίως την αμφιλεγόμενη Κοινής Γεωργικής Πολιτικής που αντιπροσωπεύει το 44% του προϋπολογισμού της ΕΕ.

## Διατελέσαντες Επίτροποι

## Εξωτερικοί Σύνδεσμοι
*Ευρωπαϊκή Επιτροπή - Ο Επίτροπος (Αγγλικά)
*Ευρωπαϊκή Επιτροπή - Γεωργία και Αγροτική Ανάπτυξη (Ελληνικά)

Γεωργίας και Αγροτικής Ανάπτυξης
Νορεπινεφρίνη

thumb|220px|Η χημική δομή της νορεπινεφρίνης
Η **νορεπινεφρίνη** ή **νοραδρεναλίνη** είναι μια κατεχολαμίνη (παράγωγο του αμινοξέως τυροσίνη) που δρα ως ορμόνη και νευροδιαβιβαστής. Οι δράσεις της είναι παρόμοιες με αυτές της αδρεναλίνης. Η νορεπινεφρίνη συντίθεται στο μυελό των επινεφριδίων ως ορμόνη και σε νευρώνες στον εγκέφαλο και στους μεταγαγγλιακούς νευρώνες του συμπαθητικού συστήματος ως νευροδιαβιβαστής. Η νορεπινεφρίνη αλληλεπιδρά με μεγαλύτερη συγγένεια στους αδρενεργικούς υποδοχείς τύπου α. Προκαλεί έντονη αγγειοσύσπαση, με αποτέλεσμα την αύξηση των αντιστάσεων στα περιφερικά αγγεία και έτσι την αύξηση της πίεσης, αλλά ελάχιστη διέγερση της καρδιάς διότι αν και αυξάνει την συσταλτικότητα, η αύξηση της πίεσης οδηγεί αντανακλαστικά σε βραδυκαρδία, που αντισταθμίζει τη δράση της στη καρδιά. Η νορεπινεφρίνη έχει χρησιμοποιηθεί για την αντιμετώπιση της καταπληξίας (σοκ), αν και προτιμάται για αυτή τη δράση η μεταμινόλη. 

## Πηγές
*
*

Κατηγορία:Ορμόνες
Κατηγορία:Νευροδιαβιβαστές
Κατηγορία:Κατεχολαμίνες
Κατηγορία:Φάρμακα που δρουν στο καρδιαγγειακό σύστημα
Λεβοντόπα

thumb|240px|Χημικός τύπος

Η **λεβοντόπα** ή **L-DOPA** είναι μια κατεχολαμίνη (παράγωγο του αμινοξέος τυροσίνη), πρόδρομο μόριο της ντοπαμίνης. Η λεβοντόπα χρησιμοποιείται για την ανακούφιση των συμπτωμάτων της νόσου Πάρκινσον, καθώς στη νόσο αρχικού σταδίου μετατρέπεται από τους εναπομείναντες νευρώνες στη μέλαινα ουσία σε ντοπαμίνη, το μόριο το οποίο βρίσκεται σε έλλειψη στην ασθένεια. Η λεβοντόπα χρησιμοποιείται στη θεραπεία του Πάρκινσον επειδή η ίδια η ντοπαμίνη δε μπορεί να εισέλθει στο κεντρικό νευρικό σύστημα. Η λεβοντόπα αποκαρβοξυλιώνεται σε μεγάλο βαθμό στη περιφέρεια σε ντοπαμίνη. Για να σταματήσει αυτή η αποκαρβοξυλίωση στη περιφέρεια χρησιμοποιείται η καρβιντόπα. Η χορήγηση λεβοντόπας μειώνει τη δυσκαμψία, το τρόμο και μειώνει τη βαρύτητα της νόσου, όμως ύστερα από τρία με πέντε χρόνια η απόκριση μειώνεται επειδή ο αριθμός των νευρώνων που μπορούν να τη μεταβολίσουν σε ντοπαμίνη είναι πλέον πολύ μικρός.

## Διατροφικά συμπληρώματα
Φυτικά εκχυλίσματα που περιέχουν L-DOPA είναι διαθέσιμα: υψηλής-απόδοσης πηγές περιλαμβάνουν το *[[Mucuna pruriens]]* (βελούδινο φασόλι) και το *[[Vicia faba]]* (κουκί), ενώ άλλες πηγές περιλαμβάνουν τα γένη *[[Phanera]]*, *[[Piliostigma]]*, *[[Cassia (γένος)|Cassia]]*, *[[Canavalia]]* και *[[Dalbergia]]*.

## Παραπομπές


## Πηγές
*

## Εξωτερικοί σύνδεσμοι
* PBS NOVA επεισόδιο 5, κύκλος 13, Φεβρουάριος 1986, "The Case Of The Frozen Addict," WGBH Educational Foundation, YouTube.

Κατηγορία:Αμινοξέα
Κατηγορία:Αντιπαρκινσονικοί παράγοντες
Κατηγορία:Κατεχολαμίνες
Κατηγορία:Προφάρμακα
Κατηγορία:Μη πρωτεϊνικά αμινοξέα
Κατηγορία:Βασικά Φάρμακα του Παγκόσμιου Οργανισμού Υγείας
Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφάλειας

Η **Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφάλειας** είναι ο κύριος συντονιστής και εκπρόσωπος της κοινής εξωτερικής πολιτικής και πολιτικής ασφάλειας εντός της Ευρωπαϊκής Ένωσης. 

Η θέση δημιουργήθηκε με τη Συνθήκη του Άμστερνταμ, ως *Ύπατος Εκπρόσωπος για την Κοινή Εξωτερική Πολιτική και Πολιτική Ασφάλειας*, κάτοχος της οποίας ήταν ο Χαβιέ Σολάνα για δέκα χρόνια και εν συνεχεία η ευθύνη της επεκτάθηκε από τη Συνθήκη της Λισσαβώνας, ώστε να συμμετέχει στην Ευρωπαϊκή Επιτροπή και να προεδρεύει του Συμβουλίου των Υπουργών Εξωτερικών (Συμβούλιο Εξωτερικών Υποθέσεων).

Μετά τη Συνθήκη της Λισαβόνας, η θέση αυτή επικουρείται από την Ευρωπαϊκή Υπηρεσία Εξωτερικής Δράσης που συστάθηκε τον Δεκέμβριο του 2010. 

Σήμερα τη θέση κατέχει η Κάγια Κάλλας. Η θέση έχει παρομοιαστεί με Υπουργό Εξωτερικών για την Ευρωπαϊκή Ένωση.

## Τίτλοι
Ο Ύπατος Εκπρόσωπος έχει επισήμως τον τίτλο του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας. Ωστόσο, ήταν παλαιότερα με τον τίτλο του Ύπατου Εκπροσώπου της Κοινής Εξωτερικής Πολιτικής και Πολιτικής Ασφάλειας και ήταν, σύμφωνα με το Ευρωπαϊκό Σύνταγμα, να φέρει τον τίτλο του Υπουργού Εξωτερικών της Ένωσης. Αυτός ο τελευταίος τίτλος, ως Υπουργός Εξωτερικών της ΕΕ εξακολουθεί να εφαρμόζεται από τους σχολιαστές και τα τμήματα των μέσων μαζικής ενημέρωσης.

## Ρόλοι
Όταν η εξωτερική πολιτική έχει συμφωνηθεί μεταξύ των κρατών μελών της ΕΕ., ο Ύπατος Εκπρόσωπος μπορεί να μιλήσει για την ΕΕ στον τομέα αυτό, όπως διαπραγματεύσεις εξ ονόματος των κρατών μελών.

Ο Εκπρόσωπος συντονίζει το έργο των ειδικών αντιπροσώπων της Ευρωπαϊκής Ένωσης, καθώς και άλλες συναντήσεις, όπως η αντι-τρομοκρατική συντονισμός.
Εκτός από την εκπροσώπηση της ΕΕ σε διεθνή φόρουμ και το συντονισμό της Κοινής Εξωτερικής Πολιτικής και Πολιτικής Ασφάλειας και της Κοινής Πολιτικής Ασφάλειας και Άμυνας, ο Ύπατος Εκπρόσωπος έχει:
*Ex-officio Αντιπρόεδρος της Ευρωπαϊκής Επιτροπής
*Συμμετέχων στις συνεδριάσεις του Ευρωπαϊκού Συμβουλίου
*Υπεύθυνος των ειδικών εντεταλμένων της Ευρωπαϊκής Ένωσης
*Επικεφαλής της Υπηρεσίας Εξωτερικής Δράσης και των αντιπροσωπειών
*Πρόεδρος του Συμβουλίου Εξωτερικών Υποθέσεων
*Γενικός Γραμματέας της Δυτικοευρωπαϊκής Ένωσης
*Πρόεδρος του Ευρωπαϊκού Οργανισμού Άμυνας
*Πρόεδρος του διοικητικού συμβουλίου του Ινστιτούτου Μελετών για Θέματα Ασφάλειας της Ευρωπαϊκής Ένωσης

## Διορισμός
Ο Ύπατος Εκπρόσωπος διορίζεται από το Ευρωπαϊκό Συμβούλιο το οποίο αποφασίζει με ειδική πλειοψηφία. Ωστόσο, για να αναλάβουν τον ρόλο τους στην Επιτροπή, ιδίως ως αντιπρόεδρος, ο Ύπατος Εκπρόσωπος πρέπει να εμφανιστεί ενώπιον του Κοινοβουλίου για ανάκριση και στη συνέχεια υπόκεινται σε ψηφοφορία του Κοινοβουλίου για την έγκριση της προτεινόμενης Επιτροπής.

## Διατελέσαντες Εκπρόσωποι

## Παραπομπές

## Εξωτερικοί σύνδεσμοι
* Ευρωπαϊκή Ένωση - Εξωτερική Δράση

Εξωτερικής Πολιτικής και Πολιτικής Ασφαλείας
Κατηγορία:Συμβούλιο της Ευρωπαϊκής Ένωσης
Αλοθάνιο

thumb|200px|Χημικός τύπος
Το **αλοθάνιο** είναι αλογονομένος υδρογονάνθρακας με αναισθητική δράση το οποίο αν και δεν χρησιμοποιείται πλέον λόγω των πολλών παρενεργειών, αποτελεί το μέτρο σύγκρισης για τα εισπνεόμενα αναισθητικά. Είναι το μόνο εισπνεόμενο αναισθητικό το οποίο περιέχει ένα άτομο βρωμίου, πολλά άλλα αλογομένα αναισθητικά έχουν άτομα φθορίου και χλωρίου. Ο μηχανισμός δράσης του φαίνεται ότι είναι η αύξηση του χρόνου σύνδεσης του GABA, ενός κατασταλτικού νευροδιαβιβαστή, με τον υποδοχέα του. Το αλοθάνιο έχει σχετικά ασθενή αναλγητική δράση. Μπορεί επίσης να προκαλέσει χαλάρωση των σκελετικών μυών και των μυών της μήτρας. Έχει ευχάριστη οσμή. Το αλοθάνιο μπορεί να προκαλέσει συμπτώματα δηλητηρίασης (πυρετό, ναυτία, εμετούς, ανορεξία) σε μερικούς ανθρώπους. Επίσης προκαλεί πτώση της αρτηριακής πίεσης και βραδυκαρδία ενώ σε μικρό ποσοστό ανθρώπων έχει παρατηρηθεί κακοήθης υπερθερμία. Το αλοθάνιο συμπεριλαμβάνεται από το Παγκόσμιο Οργανισμό Υγείας στο κατάλογο απαραιτήτων φαρμάκων, φάρμακα τα οποία θεωρούνται απαραίτητα για την παροχή βασικών υπηρεσιών υγείας.

## Παραπομπές


Κατηγορία:Αναισθητικά
Κατηγορία:Οργανικές ενώσεις βρωμίου
Κατηγορία:Οργανικές ενώσεις φθορίου
Κατηγορία:Οργανικές ενώσεις χλωρίου
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Ο σπαγγοραμμένος

***Ο σπαγγοραμμένος*** είναι ελληνική κωμική ταινία του 1967, σε παραγωγή Καραγιάννης - Καρατζόπουλος και σε σκηνοθεσία Κώστα Καραγιάννη. Το σενάριο γράφτηκε από τον Αλέκο Σακελλάριο, το οποίο διασκευάστηκε από το θεατρικό έργο "Ένα βότσαλο στη λίμνη" των Σακελλάριου και Χρήστου Γιαννακόπουλου. Πρωταγωνιστεί ο Λάμπρος Κωνσταντάρας.Η ταινία επιχρωματίστηκε στα WEST WING STUDIOS και προβλήθηκε απο τον τηλεοπτικό σταθμό STAR CHANNEL στις 6/5/2018.

## Πλοκή

Ένας τσιγκούνης οικογενειάρχης ο Λάμπρος Σκουντρής (Λάμπρος Κωνσταντάρας) παρασύρεται ένα βράδυ από τον συνεργάτη του (Ανδρέας Μπάρκουλης) και γλεντούν στα μπουζούκια, με συντροφιά δύο φίλες του δεύτερου (Μαρία Μπονέλλου και Τζένη Ρουσσέα). Στη διάρκεια της νυχτερινής διασκέδασης και όντας μεθυσμένος, ο σπαγγοραμμένος ξοδεύει υπέρογκα ποσά σε κεράσματα και πουρμπουάρ (ολόκληρη την προκαταβολή πελάτη του αρχιτεκτονικού του γραφείου). Ο τσιγκούνης καταλήγει μεθυσμένος το πρωί στο σπίτι του χωρίς να θυμάται καν πόσα και πώς ξόδεψε. Την ίδια μέρα η σύζυγος του σπαγγοραμμένου (Κατερίνα Γιουλάκη) υποδέχεται την εξ' Αμερικής εξαδέλφη της (Τζένη Ρουσσέα) που μόλις έχει έρθει την προηγούμενη μέρα, αλλά δεν έχει γνωρίσει τον τσιγκούνη σύζυγο στο σπίτι. Έτσι, όταν το βράδυ βγαίνουν για να γλεντήσουν, δεν γνωρίζει ο ένας τον άλλον και τη συγγενική σχέση τους. Τώρα η εξαδέλφη διαπιστώνει ότι ο χτεσινοβραδινός συνοδός της, ο σπάταλος και γλεντζές κύριος, δεν είναι άλλος από τον σπαγγοραμμένο σύζυγο της εξαδέλφης της και αποφασίζει να πάρει την υπόθεση στα χέρια της και να κάνει τον σπαγγοραμμένο σύζυγο να καταλάβει ότι τόσα χρόνια είχε αδικήσει την σύζυγό του και της είχε στερήσει βασικά πράγματα από τη ζωή. Η πονηρή εξαδέλφη δεν θα προδώσει τον τσιγκούνη εξάδελφο για τα νυχτοπερπατήματά του, και εκτός από τη συμμόρφωσή του θα "μάθει" παράλληλα και την γυναίκα του και εξαδέλφη της να ζητά και να παίρνει αυτά που τόσα χρόνια δικαιούνταν και είχε στερηθεί.

## Διανομή ρόλων
* Λάμπρος Κωνσταντάρας - Λάμπρος Σκουντρής**'
* [[Τζένη Ρουσσέα]] - Έβελιν / εξαδέλφη Βαγγελίτσα**'
* Ανδρέας Μπάρκουλης - Γιώργος Φυλακτός**'
* [[Κατερίνα Γιουλάκη]] - Βέτα Σκουντρή**'
* Μαρία Μπονέλου - Λίντα**'
* [[Νάσος Κεδράκας]] - Παναγιωταρέας**'
* Ντία Αβδή - Σταυρούλα
* Δήμητρα Ζέζα - Σοφία
* Γιώργος Κωβαίος
* Θόδωρος Κεφαλόπουλος - Σταύρος
* Μαίρη Μιχελή

## Παραπομπές

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές ασπρόμαυρες ταινίες
Άυλη Πολιτιστική Κληρονομιά

Η **Άυλη Πολιτιστική Κληρονομιά** αποτελεί ένα από τα τρία είδη πολιτιστικής κληρονομιάς και  αφορά παραδόσεις ή ζωντανές εκφράσεις που έχουν κληροδοτηθεί από τους προγενέστερους με τον προφορικό λόγο, όπως οι λαϊκές παραδόσεις, οι γιορτές και τελετές, χοροί, οι παραστατικές τέχνες, οι κοινωνικές πρακτικές, οι γνώσεις και οι τεχνικές.

Η Άυλη Πολιτιστική Κληρονομιά συνίσταται από τα μη ψηλαφητά χαρακτηριστικά ενός συγκεκριμένου πολιτισμού, τα οποία συχνά διατηρούνται από κοινωνικά έθιμα κατά τη διάρκεια μίας συγκεκριμένης ιστορικής περιόδου. Οι τρόποι και τα μέσα συμπεριφοράς μιας κοινωνίας και οι συχνοί τυπικοί κανόνες λειτουργίας σε ένα ιδιαίτερο πολιτιστικό κλίμα, όπως π.χ. κοινωνικές αξίες και παραδόσεις, έθιμα και πρακτικές, οι αισθητικές και πνευματικές αντιλήψεις, η καλλιτεχνική έκφραση, η γλώσσα, καθώς και άλλες πτυχές της ανθρώπινης πολιτιστικής δραστηριότητας. Η διατήρηση της άυλης κληρονομιάς είναι πιο δυσχερής από τη διατήρηση φυσικών/απτών αντικειμένων. Άλλωστε η σημασία των φυσικών αντικειμένων μπορεί να ερμηνευθεί με φόντο τις κοινωνικοοικονομικές, πολιτικές, θρησκευτικές και φιλοσοφικές αξίες μίας συγκεκριμένης ομάδας ανθρώπων.

## Εξωτερικοί σύνδεσμοι
*http://www.unesco.org.cy/
*http://www.unesco.org/culture/ich/doc/src/01851-EN.pdf

## Δείτε επίσης
*Λαογραφία
*Πολιτιστική Κληρονομιά

Κατηγορία:Συντήρηση και αποκατάσταση
Κατηγορία:Παραδόσεις
Διοίκηση Μακεδονίας

Η **Διοίκηση Μακεδονίας** (λατ. *Dioecesis Macedoniae*, ελλ. *Διοίκησις Μακεδονίας*) ήταν διοικητική υποδιαίρεση της ύστερης Ρωμαϊκής αυτοκρατορίας.

Επί Διοκλητιανού ξεκίνησε η διοικητική αναδιοργάνωση της Ρωμαϊκής αυτοκρατορίας, που συνεχίστηκε από τον Κωνσταντίνο: οι επαρχίες της αυτοκρατορίας κατατμήθηκαν σε 120 μικρότερες επαρχίες και υπάχθηκαν σε δώδεκα *διοικήσεις* και αυτές σε *υπαρχίες* ή *επαρχότητες*. Η επαρχία της Μακεδονίας έγινε μία από τις δέκα επαρχίες της διοίκησης Μοισιών. Ίσως ήδη από το 327 ή νωρίτερα, αλλά σίγουρα από το 369/370, το βόρειο τμήμα της διοίκησης Μοισιών αποτέλεσε τη διοίκηση Δακίας, ενώ το νότιο τη διοίκηση Μακεδονίας, ενδεχομένως ως αποτέλεσμα της γλωσσικής διαφοροποίησης μεταξύ λατινόφωνων και ελληνόφωνων περιοχών.

Η διοίκηση Μακεδονίας περιελάμβανε τις επαρχίες της Μακεδονίας, της Θεσσαλίας, της Παλαιάς Ηπείρου (*Epirus Vetus*), της Νέας Ηπείρου (*Epirus Nova*), της Αχαΐας, της Praevalitana και της Κρήτης.  Καθώς τα όρια της εκάστοτε Μακεδονίας ποτέ δεν έμειναν σταθερά για μεγάλο χρονικό διάστημα και επειδή οι γεωγραφικές αναφορές από την ύστερη αρχαιότητα είναι πολύ λίγες και αμφισβητούμενες, ερωτήματα για τα γεωγραφικά όρια των επαρχιών της Μακεδονίας στο χρόνο παραμένουν αναπάντητα. Πρωτεύουσα της διοίκησης Μακεδονίας και έδρα του ανώτατου αξιωματούχου της, του βικάριου, ήταν η Θεσσαλονίκη.

Αρχικά υπαγόταν μαζί με τις διοικήσεις Παννονίας, Αφρικής και Δακίας στην υπαρχία Ιταλίας. Ωστόσο, μετά το θάνατο του Θεοδόσιου το 395 και το διαμοιρασμό της αυτοκρατορίας, η διοίκηση Μακεδονίας μαζί με εκείνη της Θράκης αποτέλεσαν την Υπαρχία του Ιλλυρικού που ανήκε διοικητικά στο ανατολικό μισό της αυτοκρατορίας, αλλά διεκδικούνταν από τους αυτοκράτορες της δύσης μέχρι τον 5ο αιώνα και έμεινε υπό τον εκκλησιαστικό έλεγχο του Πάπα Ρώμης μέχρι τον 8ο αιώνα.

Τα πρώτα χρόνια της βασιλείας του Ιουστινιανού (527-535) το ανατολικό τμήμα της αυτοκρατορίας διαιρέθηκε σε 6 μεγάλες διοικήσεις και εδάφη της διοίκησης Μακεδονίας ανήκαν πλέον στη Διοίκηση Ιλλυρικού.

## Παραπομπές


## Πηγές
*
*

## Δείτε επίσης
*Μακεδονία (ορολογία)
*Θέμα Μακεδονίας

Κατηγορία:Διοικήσεις της Βυζαντινής Αυτοκρατορίας
Κατηγορία:Διοικήσεις της Ρωμαϊκής αυτοκρατορίας
Υλική Πολιτιστική Κληρονομιά

Η **Υλική Πολιτιστική Κληρονομιά** ή Πολιτιστική Ιδιοκτησία αποτελεί το πρώτο από τα τρία είδη πολιτιστικής κληρονομιάς και αναφέρεται στην φυσική ή απτή πολιτιστική κληρονομία, περιλαμβάνει αντικείμενα πολιτιστικής αξίας, μνημεία, ιστορικά μέρη, τα οποία έχει θεωρηθεί ότι αξίζει να διατηρηθούν στο πέρασμα του χρόνου για τις επόμενες γενιές.

Η διατήρηση αντικειμένων φανερώνει την ανάγκη για την αναγνώριση του παρελθόντος και των στοιχείων που το εξιστορούν. Τα διατηρημένα αντικείμενα εγκυροποιούν τις μνήμες και την επικαιρότητα τους, σε αντίθεση με τα αντίγραφα και τα αντικείμενα αναπλήρωσης, και εντάσσουν τον άνθρωπο στην ιστορία τους, καθιστώντας κυριολεκτική την δυνατότητα να αγγίξει το παρελθόν.

## Πτυχές και Κλάδοι διατήρησης και συντήρησης του απτού Πολιτισμού
*Μουσειολογία
*Αρχειοθέτηση/Αρχειακή Επιστήμη
*Συντήρηση και Αποκατάσταση
**Συντήρηση έργων τέχνης
*Ψηφιακή διατήρηση

## Εξωτερικοί σύνδεσμοι
* http://www.unesco.org/

## Δείτε επίσης
*Πολιτιστική Κληρονομιά
*Μουσειολογία

Κατηγορία:Πολιτιστική κληρονομιά
Ισλανδικό Πρωτάθλημα Στίβου 1927

Το **Ισλανδικό Πρωτάθλημα Στίβου 1927** (ισλανδικά: *Meistaramót Íslands 1927*), γνωστό ως **Fyrsta Meistaramót í. S. í. 1927** ήταν η 1η διοργάνωση του Ισλανδικού Πρωταθλήματος Στίβου, που διεξήχθη υπό την εποπτεία της Εθνικής Ολυμπιακής και Αθλητικής Συνομοσπονδίας της Ισλανδίας (Íþrótta- og Ólympíusamband Íslands, ÍSÍ) και του συλλόγου ΙΡ Ρέικιαβικ. Η διοργάνωση πραγματοποιήθηκε στο Íþróttavellinum στο Ρέικιαβικ μεταξύ 6, 7 και 10 Αυγούστου του 1927. 

Στο πρώτο Ισλανδικό Πρωτάθλημα Στίβου διεξήχθησαν 14 αγωνίσματα ανδρών και έλαβαν μέρος 11 αθλητές από 4 συλλόγους. Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Στο άλμα εις τριπλούν ο Σβέινμπγιορν Ινγκιμούνταρσον της ΙΡ Ρέικιαβικ κατέρριψε το εθνικό ρεκόρ Ισλανδίας με επίδοση 12.73, το προηγούμενο ήταν 12.40 το 1924. Στον πίνακα των μεταλλίων την πρώτη θέση κατέκτησε η ΙΡ Ρέικιαβικ με 6 χρυσά μετάλλια και 19 συνολικά. Η ΙΚ κέρδισε το δεύτερο μεγαλύτερο αριθμό χρυσών μεταλλίων (4) και 6 μετάλλια συνολικά. Την τρίτη θέση κατέκτησε η ΚΡ Ρέικιαβικ με 3 χρυσά μετάλλια και 5 συνολικά.

Το πρόγραμμα του πρωταθλήματος άρχισε το Σάββατο 6 Αυγούστου στις 8 το απόγευμα και τελείωσε στις 10 με τα 100 μέτρα, το άλμα εις μήκος, τα 800 μέτρα, τα 5000 μέτρα, τη σφαιροβολία με το ένα χέρι και τα δύο χέρια, τα 200 μέτρα και τη δισκοβολία με το ένα χέρι και τα δύο χέρια. 

Την Κυριακή 7 Αυγούστου πραγματοποιήθηκαν τα 400 μέτρα, το άλμα εις ύψος, τα 1500 μέτρα και το άλμα εις τριπλούν. Στο πρόγραμμα υπήρχαν και τα 10.000 μέτρα τα οποία ξεκίνησαν την Κυριακή 7 Αυγούστου αλλά δεν τελείωσαν. Συμμετείχαν ο Μάγκνους Γκούδμπγιορνσον της ΚΡ και ο Στέφαν Ρούνολφσον της Άρμαν. Περίπου στη μισή ώρα ο Μάγκνους προηγούνταν όταν ο Στέφαν τον έφτασε. Ο Στέφαν πήγε να τον περάσει αλλά τότε ο Μάγκνους χτύπησε σε αυτόν και έτσι λιποθύμησε με αποτέλεσμα να σταματήσει ο αγώνας. Την Τετάρτη 10 Αυγούστου πραγματοποιήθηκαν τα  αγωνίσματα του πεντάθλου.

## Αποτελέσματα
1927 | 1928 | 1929 

## Πίνακας μεταλλίων

## Μετέχοντες σύλλογοι
Οι συνθέσεις και ο αριθμός των αθλητών από τους συνολικά 4 συλλόγους που συμμετείχαν στους αγώνες ήταν:

Ο Ρέινταρ Σόρενσεν της ΙΡ Ρέικιαβικ ήταν Νορβηγός, αλλά δεν είχε αποκτήσει την ισλανδική ιθαγένεια και, ως εκ τούτου, δεν μπορούσε να είναι
πρωταθλητής Ισλανδίας.

## Σημειώσεις

**i)** Το άθροισμα των αποτελεσμάτων που προκύπτει υπό την ώθηση και των δύο χεριών: 1) Θοργκέιρ Γιόνσον (9.89 + 9.48=19.37), 2) Σίγκουρστειν Μάγκνουσον (9.54 + 7.87=17.41)
**ii)** Το άθροισμα των αποτελεσμάτων που προκύπτει υπό την ώθηση και των δύο χεριών: 1) Θοργκέιρ Γιόνσον (37.78 + 28.73=66.51), 2) Γκάρδαρ Σβάβαρ Γκίσλασον (; + ; =46.32)

## Παραπομπές


## Εξωτερικοί σύνδεσμοι
* Ισλανδικό Πρωτάθλημα Στίβου *gbrathletics*, Ανακτήθηκε 3 Φεβρουαρίου 2014

Κατηγορία:Ισλανδικά Πρωταθλήματα Στίβου
Κατηγορία:Στίβος το 1927
Κατηγορία:Ρέικιαβικ
Χάμπεργκερ

thumb|250px|Ένα χάμπεργκερ.
Το **χάμπεργκερ** (αγγλικά hamburger) αποτελείται από ένα ή περισσότερα μπιφτέκια συνήθως από βοδινό κιμά τα οποία τοποθετούνται μέσα σε ένα κομμένο ψωμάκι (μπαν). Τα χάμπεργκερ συνήθως σερβίρονται με μαρούλι, ντομάτα, μπέικον, κρεμμύδι, τυρί, πίκλες και κάποια σάλτσα, όπως για παράδειγμα κέτσαπ, μουστάρδα ή μαγιονέζα.

Το όνομα του το παίρνει από τη πόλη του Αμβούργου, στη Γερμανία, από την οποία πολλοί μετανάστευσαν προς τις Ηνωμένες Πολιτείες, όμως παραμένει ασαφές ποιος έφτιαξε το χάμπεργκερ. Λέγεται ότι ο Τσάρλι Νάγκριν πούλησε το 1885 κεφτέδες μέσα σε δύο κομμάτια ψωμί  σε ένα πανυγήρι στο Ουϊσκόνσιν, ενώ άλλοι θεωρούν ότι ήταν ένα κομμάτι βοδινού σε σάντουιτς που πουλήθηκε το 1885 από τους Φρανκ και Τσαρλς Μέντσες στη Νέα Υόρκη. Το 1900 ο Λούις Λάσεν πουλούσε στο Νιου Χέιβεν κομμάτια βοδινού κιμά μέσα σε φέτες του τοστ. Η δημοφιλία του αυξήθηκε με την έλευση του αυτοκινήτου και την ανάγκη για φαγητό κατά τη διάρκεια του ταξιδιού. Τα McDonald's ιδρύθηκαν τη δεκαετία του 1940 και σέρβιραν χάμπεργκερ και με την επέκτασή τους σε άλλες χώρες διέδωσαν και το χάμπεργκερ. Σήμερα αποτελεί το τυπικό γρήγορο φαγητό και ένα από τα σύμβολα της επέκτασης των Ηνωμένων Πολιτειών.

## Παραπομπές


Κατηγορία:Σάντουιτς
Κατηγορία:Φαστ φουντ

Κατηγορία:Γερμανική κουζίνα
Κατηγορία:Αμερικανική κουζίνα
Κατηγορία:Εθνικά πιάτα
ScienceDirect

Το **ScienceDirect** είναι ιστότοπος που παρέχει πρόσβαση σε μια μεγάλη βιβλιογραφική βάση δεδομένων επιστημονικών και ιατρικών δημοσιεύσεων του εκδοτικού οίκου Elsevier. Στα αρχεία του περιλαμβάνονται πάνω από 19 εκατομμύρια άρθρα από 2.700 ακαδημαϊκά περιοδικά και πάνω από 43.000 ηλεκτρονικά βιβλία, έργα βιβλιογραφικών παραπομπών, σειρές βιβλίων και εγχειρίδια. Τα άρθρα είναι κατηγοριοποιημένα σε τέσσερις τομείς: Φυσικές Επιστήμες και Μηχανική (Physical Sciences and Engineering), Επιστήμες της Ζωής (Life Sciences), Επιστήμες Υγείας (Health Sciences), και Κοινωνικές και Ανθρωπιστικές Επιστήμες (Social Sciences and Humanities). Οι περιλήψεις στα περισσότερα άρθρα είναι ελεύθερα διαθέσιμες στον χρήστη. Η πρόσβαση, ωστόσο, σε ολόκληρο το κείμενο του άρθρου (σε μορφή PDF και HTML για τις νεώτερες εκδόσεις) απαιτούν εγγραφή ή αγορά με την μέθοδο πληρωμής ανά προβολή (pay-per-view), εκτός κι αν αποτελούν άρθρα ελεύθερης πρόσβασης (open access). Ο ιστότοπος ξεκίνησε τη λειτουργία του τον Μάρτιο του 1997.

## Παραπομπές


Κατηγορία:Ψηφιακές βιβλιοθήκες
Τζάνετ Γέλεν

-->
}}
Η **Τζάνετ Λουίζ Γέλεν** (αγγλικά: *Janet Louise Yellen*, 13 Αυγούστου 1946), είναι Αμερικανίδα οικονομολόγος, ακαδημαϊκός και κυβερνητική αξιωματούχος, που υπηρέτησε ως 78η Υπουργός Οικονομικών των Ηνωμένων Πολιτειών από τον Ιανουάριο του 2021 έως τον Ιανουάριο του 2025, στην Κυβέρνηση του Τζο Μπάιντεν. Είναι μέλος του Δημοκρατικού Κόμματος.  

Προηγουμένως, διατέλεσε ως 15η Πρόεδρος της Ομοσπονδιακής Κεντρικής Τράπεζας των Ηνωμένων Πολιτειών από το 2014 έως το 2018. Παλαιότερα είχε διατελέσει επικεφαλής του συμβουλίου του προέδρου Μπιλ Κλίντον για οικονομικά θέματα. Είναι η πρώτη γυναίκα που αναλαμβάνει υπηρετεί στο αξίωμα αυτό.

## Βιογραφία
Η Τζάνετ Γέλεν γεννήθηκε τον Αύγουστο του 1946 από μία εβραιοπολωνική οικογένεια στο Μπρούκλιν της Νέας Υόρκης των ΗΠΑ. Αποφοίτησε από το Λύκειο "Fort Hamilton High School" στο Μπρούκλιν το 1963. Σπούδασε Οικονομικά στο Πανεπιστήμιο Μπράουν και έλαβε πτυχίο (BA) με διάκριση το 1967. Από το 1967 έως το 1971 πραγματοποίησε μεταπτυχιακές και διδακτορικές σπουδές στο Πανεπιστήμιο Γέιλ, και έλαβε μεταπτυχιακό (MA) και διδακτορικό δίπλωμα (PhD) στα Οικονομικά το 1971. 

Δίδαξε ως καθηγήτρια, οικονομικά στο Πανεπιστήμιο Χάρβαρντ και στο Πανεπιστήμιο Μπέρκλεϊ στην Καλιφόρνια. 

Από το 1978 είναι σύζυγος του οικονομολόγου, ακαδημαϊκού και νομπελίστα Τζορτζ Άκερλοφ. Έχουν αποκτήσει έναν γιο, τον Ρόμπερτ Άκερλοφ (ο οποίος είναι καθηγητής οικονομικών στο Πανεπιστήμιο του Γουόρικ).

## Παραπομπές


Κατηγορία:Υπουργοί των ΗΠΑ
Κατηγορία:Υπουργοί Οικονομικών των ΗΠΑ
Κατηγορία:Αμερικανοί οικονομολόγοι
Κατηγορία:Αμερικανοί πολιτικοί
Κατηγορία:Κυβερνητικοί αξιωματούχοι
Κατηγορία:Πολιτικοί του Δημοκρατικού Κόμματος (ΗΠΑ)
__ΕΥΡΕΤΗΡΙΟ__
Λεζ Αβενιέρ

Το **Λεζ Αβενιέρ** (), είναι πόλη και έδρα κοινότητας της ΝΑ. κεντρικής Γαλλίας, στο νομό Ιζέρ (Isère) της Ρον-Αλπ (Rhône-Alpes). Η κοινότητα έχει έκταση 32 χλμ² και πληθυσμό 5.437 κατοίκους (2011), με πυκνότητα 170 κατοίκους ανά χλμ².

Ο κάτοικος της πόλης ονομάζεται *Αβενιεράντ* (*Avenièrant(e)s*).

## Ονομασία
Το όνομα της πόλης φαίνεται να προέρχεται από τη -λατινικής προέλευσης- φραγκοπροβηγκιανή λέξη *avena*, που σημαίνει «βρώμη» (avoine).

## Γεωγραφία
Το Λεζ Αβενιέρ είναι κτισμένο σε λοφώδη τοποθεσία που δεσπόζει στον ποταμό Ροδανό προς τα ανατολικά, στην περιοχή της παλαιάς γαλλικής επαρχίας Ντωφινέ. Βρίσκεται περίπου 70 χλμ. ανατολικά της Λυών. Αποτελείται από τις συνοικίες Σιέρ (Ciers), Μπουβίν (Buvin) και Κουρτίγ (Curtille).
## Ιστορικά στοιχεία
Στη Νεολιθική Εποχή, η περιοχή είχε ήδη κατοικηθεί από ανθρώπους που καλλιεργούσαν τη γη. Ένα δρεπάνι που βρέθηκε κοντά στον ποταμό Ροδανό και εκτίθεται στο Μουσείο της πόλης Βιέν (Vienne), είναι αποδεικτικό στοιχείο της ανθρώπινης παρουσίας πριν από τη Γαλατο-ρωμαϊκή Εποχή.

Το 1989, εργασίες συντήρησης στην περιοχή, οδήγησαν στην ανακάλυψη δύο σωρών από ξύλα δρυός σε βάθος 2 μέτρων. Μετρήσεις με άνθρακα-14 που πραγματοποιήθηκαν από πανεπιστήμιο στη Λυών, έδωσαν μια ημερομηνία μεταξύ 39 π.Χ. και 120 μ.Χ. Πιθανολογείται ότι τα ξύλα αυτά, ανήκαν σε γέφυρα η οποία είχε κατασκευαστεί κατά τη Ρωμαϊκή περίοδο για να συνδέει την κοίτη ποταμού, που χώριζε το Αβενιέρ από το Τουελίν.
## Πληθυσμιακά στοιχεία
Η εξέλιξη πληθυσμού του Λεζ Αβενιέρ έχει ως εξής: κάτοικοι 2.986 (1954), 3.117 (1962), 3.402 (1975), 3.495 (1982), 4.308 (1999), 4.806 (2004), 5.437 (2011).
## Οικονομία
Η οικονομία της πόλης στηρίζεται στη μεταξοϋφαντουργία και την υποδηματοποιία.

## Αξιοθέατα
240px|thumb|right|Τμήμα του Πάρκου Γουαλιμπί, στο Λεζ Αβενιέρ
Στην πόλη δεσπόζει η εκκλησία του Σιερ του 19ου αιώνα και οι επαύλεις καστρικού τύπου Μπερτωντιέρ (Bertaudières), Σεριζιέ (Cerisier) και Ω-Μορτ (Eau-Morte).

Επίσης, νότια της πόλης, υπάρχει το μεγάλο θεματικό *Πάρκο Βαλιμπί* (*Walibi Rhône-Alpes*), με 13 ατραξιόν, το οποίο προσελκύει 400.000 επισκέπτες ετησίως. Έχει συνολική έκταση 73 εκταρίων και περιλαμβάνει υδάτινο πάρκο, καρουζέλ, τροχό κ.α. Τον Ιούνιο του 2009, έγινε δυστύχημα με ελικόπτερο στο πάρκο, με αποτέλεσμα τον θάνατο 6 ανθρώπων.

## Παραπομπές

## Πηγές
*Aimé Bocquet, « Le problème de l'occupation palafittique au Nord du Bas-Dauphiné. Du Néolithique final au Bronze moyen », Bulletin de la Société préhistorique française, vol. tome 64, no N. 2, 1967, p.&nbsp;501-516
*Jean-Claude Bouvier, Noms de lieux du Dauphiné, Éditions Bonneton, (ISBN 9782862531854)
*Ulysse Robert, Catalogue général des manuscrits des bibliothèques publiques de France : Départements, t. 41, Plon, Nourrit & cie (Paris), 1903
*Bleu Stéphane, « N2007-RA-0098 », sur https://web.archive.org/web/20110226034148/http://www.adlfi.fr/SiteAdfi/index, Gallia, 2007
*Πάπυρος Λαρούς, 1963
*Michelin, Atlas Routier et Touristique, 1999

Κατηγορία:Πόλεις του Ρον-Αλπ
Νέβουλος

Ο **Νέβουλος** ήταν Σλάβος, μεταξύ αυτών που εγκαταστάθηκαν από τον Ιουστινιανό Β' στη Βιθυνία, ύστερα από την εναντίον τους νίκη, κατά την εκστρατεία του προς Θεσσαλονίκη (688 μ.Χ.)..
## Διορισμός του Νεβούλου ως στρατιωτικού αρχηγού των Σλάβων της Βιθυνίας
Ο Ιουστινιανός Β', για να αντιμετωπίσει τους Άραβες, επιστράτευσε τριάντα χιλιάδες από τους Σλάβους που είχε εγκαταστήσει στη Βιθυνία, βάζοντας επί κεφαλής τους τον Νέβουλο.
Πλαισιώνοντας το θεωρούμενο ως «επίλεκτο» αυτό σώμα με άλλα ιππικά και στρατιωτικά τμήματα, ο Ιουστιανός Β' παρεβίασε τη συνθήκη ειρήνης που είχε συνάψει με τους Άραβες και επιτέθηκε εναντίον τους..
## Μάχη στη Σεβαστούπολη της Αρμενίας
Παρά τις προσπάθειες των Αράβων να διατηρήσουν την ειρήνη, ο Ιουστινιανός παρέμεινε ανενδοτος. Οι Άραβες αντεπιτέθηκαν, υψώνοντας μάλιστα ως "φλάμουλον" (=σημαία, λάβαρο) το έγγραφο της συνθήκης ειρήνης (την οποία είχε καταπατήσει ο Ιουστινιανός Β'), και η κρίσιμη μάχη συνάφθηκε στην Σεβαστούπολη της Αρμενίας, το 692 μ.Χ. ..
## Δωροδοκία του Νεβούλου και αυτομολία του προς τους Άραβες
Η μάχη διεξάχθηκε με σκληρότητα και διάρκεσε πολύ. Αρχικώς νικούσαν οι Βυζαντινοί, αλλά οι Άραβες δωροδόκησαν τον Νέβουλο ("διά κουκούρου γέμοντος νομισμάτων"), ο οποίος αυτομόλησε προς αυτούς, ακολουθούμενος από είκοσι χιλιάδες (20.000) Σλάβους στρατιώτες. Η αυτομολία ενός τόσο μεγάλου τμήματος του στρατεύματος οδήγησε σε ήττα των Βυζαντινών, οι οποίοι δεν μπόρεσαν να αντιμετωπίσουν τους συνενωμένους Άραβες και Σλάβους και τράπηκαν σε φυγή..
## Σκληρή τιμωρία των Σλάβων της Βιθυνίας από τον Ιουστιανιανό Β'
Η οργή του Ιουστινιανού Β' στράφηκε κατά των οικογενειών των αυτομόλων Σλάβων που είχαν εγκατασταθεί στη Βιθυνία, πολλών  από τους οποίους διέταξε τη θανάτωση με πνιγμό στον κόλπο της Νικομηδείας..

## Παραπομπές


## Βλέπε επίσης
Ιουστινιανός Β'
## Πηγές
Ι. Καραγιαννόπουλος: Ιστορία του Βυζαντινού Κράτους, τ. Β', σελ. 98-101.

Κατηγορία:Σλάβοι
Κατηγορία:Βυζαντινοί του 7ου αιώνα
Η Νέα Σχολή

Η **Νέα Σχολή** (The New School) είναι πανεπιστήμιο στη Νέα Υόρκη, με την πλειοψηφία των εγκαταστάσεών του να βρίσκονται στο Γκρίνουιτς Βίλατζ. Από την περίοδο της ίδρυσης του από προοδευτικούς εκπαιδευτικούς της Νέας Υόρκης το 1919 και για το μεγαλύτερο διάστημα της ιστορίας του ήταν γνωστό ως The New School for Social Research (Η Νέα Σχολή για Κοινωνική Έρευνα). Ανάμεσα στο 1997 και το 2004 ήταν γνωστό ως New School University (Πανεπιστήμιο Νέα Σχολή). Το Πανεπιστήμιο και όλες οι σχολές του μετονομάστηκαν το 2005.

Η σχολή είναι γνωστή για τη διδασκαλία της, στεγάζει τη διεθνή δεξαμενή σκέψης World Policy Institute και φιλοξενεί τα γνωστά βραβεία βιβλίου National Book Awards. Η σχολή Parsons The New School for Design είναι η ιδιαίτερα ανταγωνιστική σχολή καλών τεχνών του πανεπιστημίου.

Γύρω στους 9.300 φοιτητές φοιτούν σε μεταπτυχιακά και προπτυχιακά προγράμματα, μοιρασμένα σε επτά διαφορετικές σχολές, οι οποίες διδάσκουν μια πληθώρα γνωστικών αντικειμένων που περιλαμβάνουν κοινωνικές επιστήμες, ελευθέριες τέχνες, ανθρωπιστικές επιστήμες, καλές τέχνες, σχέδιο, μουσική, θέατρο, χρηματοοικονομικά, ψυχολογία και δημόσια πολιτική..

## Προσωπικότητες που συνδέονται με την Νέα Σχολή

* Σιμόν Πέρες, Ισραηλινός πολιτικός και πρώην Πρόεδρος του Ισραήλ
* Χάρι Μπελαφόντε, Αμερικανός ηθοποιός, τραγουδιστής και ακτιβιστής
* Μάρλον Μπράντο, Αμερικανός ηθοποιός
* Τόνι Κέρτις, Αμερικανός ηθοποιός
* Ροντ Στάιγκερ, Αμερικανός ηθοποιός
* Μπράντλεϊ Κούπερ, Αμερικανός ηθοποιός
* Μπιλ Έβανς, Αμερικανός μουσικός της τζαζ
* Φρεντερίκα Φον Στέιντ, Αμερικανίδα σοπράνο
* Τζων Κέιτζ, Αμερικανός συνθέτης
* Νόρμαν Ρόκγουελ, Αμερικανός ζωγράφος
* Χάγκε Γκέινγκομπ, Αφρικανός πολιτικός και Πρόεδρος της Ναμίμπια

## Παραπομπές


Κατηγορία:Πανεπιστήμια στις Ηνωμένες Πολιτείες Αμερικής
Κατηγορία:Νέα Υόρκη
Masters From The Vaults

**Masters From The Vaults** είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο κυκλοφόρησε στις 24 Νοεμβρίου του 2003 από την εταιρεία "Intense Media". Το 2007, το DVD επανεκδόθηκε με τέσσερα επιπλέον κομμάτια από το προσωπικό σχήμα του τραγουδιστή του συγκροτήματος, Ίαν Γκίλαν, βιντεοσκοπημένα το 1990.

Τα αρχικά κομμάτια προέρχονται από το DVD "*[[Doing Their Thing]]*" και την εκπομπή "Beat Club", στο διάστημα 1969 - 1971, τα οποία υπάρχουν στην κυκλοφορία "*[[Special Edition EP (DVD)|Special Edition EP]]*". Τα τέσσερα τραγούδια που προστέθηκαν αργότερα, προέρχονται από βιντεοσκόπηση στο Νότιγχαμ στις 24 Αυγούστου 1990 και κυκλοφόρησαν στις 18 Μαρτίου 2002 στο DVD "*Ian Gillan Live*". Το τραγούδι "*[[Hush (τραγούδι του Μπίλι Τζο Ρόγιαλ)|Hush]]*" αναφέρεται στο οπισθόφυλλο αλλά δεν έχει συμπεριληφθεί στην κυκλοφορία.

## Τα τραγούδια του DVD
### Αρχική έκδοση του 2003
**1. [[Mandrake Root]]** *(Blackmore, Lord, Evans)*
* από το *[[Doing Their Thing]]*
**2. [[Speed King]]** *(Blackmore, Gillan, Glover, Lord, Paice)*
* από το *[[Doing Their Thing]]*
**3. [[Hush (τραγούδι του Μπίλι Τζο Ρόγιαλ)|Hush]]** *(South)*
* *δεν περιλαμβάνεται*
**4. [[Child in Time]]** *(Blackmore, Gillan, Glover, Lord, Paice)*
* από το *[[Doing Their Thing]]*
**5. Wring that Neck** *(Blackmore, Simper, Lord, Paice)*
* από το *[[Doing Their Thing]]*
**6. No No No** *(Blackmore, Gillan, Glover, Lord, Paice)*
* από την εκπομπή *Beat Club* του 1971
**7. [[Hallelujah (τραγούδι των Deep Purple)|Hallelujah]]** *(Blackmore, Gillan, Glover, Lord, Paice)*
* από την εκπομπή *Beat Club* του 1969
**8. [[Highway Star]]** *(Blackmore, Gillan, Glover, Lord, Paice)*
* από την εκπομπή *Beat Club* του 1971

### Επιπλέον κομμάτια στην επανέκδοση του 2007
**9. [[When a Blind Man Cries]]** *(Blackmore, Gillan, Glover, Lord, Paice)*
**10. Demons' Eye** *(Blackmore, Gillan, Glover, Lord, Paice)*
**11. Lucille** *(Collins, Penniman)*
**12. [[Smoke on the Water]]** *(Blackmore, Gillan, Glover, Lord, Paice)*

## Τα μέλη του συγκροτήματος
Το "*Masters From The Vaults*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

Στα επιπλέον κομμάτια, οι μουσικοί που παίζουν είναι οι εξής:

* **[[Ίαν Γκίλαν]]** - *φωνητικά*
* **Στιβ Μόρις** - *κιθάρα*
* **Χάρι Σο** - *κιθάρα*
* **Μαρκ Μπακλ** - *πλήκτρα*
* **Κιθ Μαλχόλαντ** - *μπάσο*
* **Λου Ρόζενταλ** - *τύμπανα*

## Παραπομπές

## Πηγές
* Masters From The Vaults - The Highway Star

Κατηγορία:Δισκογραφία των Deep Purple
Κατηγορία:Άλμπουμ του 2003
Ανεξάρτητοι Δημοκρατικοί Βουλευτές

Οι **Ανεξάρτητοι Δημοκρατικοί Βουλευτές** ήταν κοινοβουλευτική ομάδα της Βουλής των Ελλήνων, η οποία δημιουργήθηκε στις 23 Νοεμβρίου 2013 και υπήρξε η όγδοη κοινοβουλευτική ομάδα της Βουλής, μέχρι τη διάλυσή της, στις 31 Δεκεμβρίου 2014.

Είχε δημιουργηθεί από ανεξάρτητους βουλευτές οι οποίοι προέρχονταν από τη Νέα Δημοκρατία, το ΣΥ.ΡΙΖ.Α., το ΠΑ.ΣΟ.Κ., τους ΑΝ.ΕΛ. και την ΔΗΜ.ΑΡ.

## Ιστορικό
Η Κοινοβουλευτική Ομάδα «Ανεξάρτητοι Δημοκρατικοί Βουλευτές» συγκροτήθηκε στις 21 Νοεμβρίου 2013 από έντεκα ανεξάρτητους βουλευτές (Παραστατίδης, Λοβέρδος, Αηδόνης, Ανδρουλάκης, Βουδούρης, Μουτσινάς, Νικολόπουλος, Κασαπίδης, Κουράκος, Μπόλαρης, Σταυρογιάννης). Οι βουλευτές, αν και προέρχονταν από διαφορετικά πολιτικά κόμματα, ίδρυσαν την Κοινοβουλευτική Ομάδα προκειμένου να απολαμβάνουν και αυτοί τα προνόμια των υπόλοιπων βουλευτών, δηλαδή τον χρόνο ομιλίας και την παροχή γραφείων στη Βουλή. Πρόεδρος της ομάδας τέθηκε ο Θεόδωρος Παραστατίδης.

Μέσα στους επόμενους μήνες, προσχώρησαν στην κοινοβουλευτική ομάδα και άλλοι ανεξάρτητοι βουλευτές (Νταβρής, Τατσόπουλος, Τζάκρη, Γιοβανόπουλος, Γιαταγάνα, Καπερνάρος, Μακρή, Μελάς), οι οποίοι ανεξαρτητοποιήθηκαν ή διαγράφτηκαν από τις κοινοβουλευτικές ομάδες στις οποίες ανήκαν.

Το Μάρτιο του 2014 την προεδρία της Κ.Ο. ανέλαβε ο Νίκος Σταυρογιάννης. Ωστόσο, τον Αύγουστο του ίδιου χρόνου παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης, ενώ πρόεδρος της Κ.Ο. ορίστηκε ο Πάρις Μουτσινάς. Επιπλέον, τον ίδιο μήνα, ο Ανδρέας Λοβέρδος επέστρεψε στην κοινοβουλευτική ομάδα του ΠΑ.ΣΟ.Κ.,  ενώ τον Οκτώβριο, ο Νίκος Νικολόπουλος εντάχθηκε στους ΑΝ.ΕΛ..

## Μέλη κοινοβουλευτικής ομάδας
Κατά τη διάλυση της Βουλής της ΙΕ΄ Κοινοβουλευτικής Περιόδου, στις 31 Δεκεμβρίου 2014, η Κοινοβουλευτική Ομάδα των Ανεξαρτήτων Δημοκρατικών Βουλευτών αποτελούνταν από τα παρακάτω μέλη:

## Παραπομπές


## Εξωτερικοί σύνδεσμοι
*Βουλή των Ελλήνων - Ανεξάρτητοι Δημοκρατικοί Βουλευτές

Ανεξαρτητοι Δημοκρατικοι Βουλευτες
Αυστριακό Πρωτάθλημα Στίβου 1911

Το **Αυστριακό Πρωτάθλημα Στίβου 1911** (γερμ: *Österreichische Meisterschaften der Leichtathletik 1911*) ήταν η 1η διοργάνωση του Αυστριακού Πρωταθλήματος Στίβου, που διοργανώθηκε υπό την εποπτεία της Αυστριακής Ομοσπονδίας Στίβου. Η διοργάνωση πραγματοποιήθηκε στη Βιέννη, την 1 Οκτωβρίου του 1911.

Στο πρώτο Αυστριακό Πρωτάθλημα Στίβου διεξήχθησαν οκτώ αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Στον πίνακα των μεταλλίων την πρώτη θέση κατέκτησε η Βίνερ ΑΚ με 5 χρυσά μετάλλια.

## Αποτελέσματα
1911 | 1913 | 1914 

## Πίνακας μεταλλίων

## Εξωτερικοί σύνδεσμοι
* Αυστριακό Πρωτάθλημα Στίβου 1911 *oelv.at*, Ανακτήθηκε 4 Φεβρουαρίου 2014
* Αυστριακό Πρωτάθλημα Στίβου *gbrathletics.com*, Ανακτήθηκε 4 Φεβρουαρίου 2014

Κατηγορία:Αυστριακά Πρωταθλήματα Στίβου
Κατηγορία:Στίβος το 1911
Αυστρία
Κατηγορία:Βιέννη